
Lingua Hurrica 


Lingua Hurrica ante 3-4 milia annorum illis in regionibus 
dicebatur quae hodie ad Turdam , Syriam, Curdistaniam 
(Iraquiam septentrionalem) pertinent. Tunc ibi regna 
Hetthaeorum et Mitannorum erant. Multae tabellae Hattusae , 
Mari , Tutulli, Babylone , Ugariti alibique inventae sunt, 
quibus tabellis insculpta sunt litterae, divinationes, 
obsecrationes, poemata epica. Etiam Amamae epistula est 
inventa quam Tusratta rex Mitannorum ad pharaonem 
Amenhotep III. scripserat. 

Lingua Hurrica signis cuneiformibus Assyrico ductu scripta 
est. Nominibus duo numeri et tredecim casus sunt: 
absolutivus , ergativus , genetivus , dativus , locativus , allativus , 
ablativus , instrumentalis , causativus , comitati vus , 

associativus , aequativus (II genera), “e-casus” (qui dicitur). 
Genera nominum non dinoscuntur, sed est articulus. 

Verba formis agglutinantur. Quoniam lingua Hurrica lingua 
ergativa sit, verba transitiva atque intransitiva arte 
dinoscuntur. Verba transitiva etiam genus antipassivum 
formant. 


Sunt praeterea infinitivum ac tria participia, postpositiones, 
coniunctiones, particula enclitica, pauca tantum adverbia. 

Numeri ab uno ad decem sunt: suki (1), suri (2), kike (3), tumni (4), nariya (5), sese (6), sinti (7), kiri (8), 
tamri (9), emani (10). 

Lingua Hurrica linguae Urartaeae cognata esse constat. Sunt etiam docti qui putent eas linguas cum linguis 
caucasicis septentrio-orientalibus (Dagestanis, Tsetseniae eqs.) esse cognatas. 


Lingua Hurrica 

Taxinomia: 

fortasse lingua Caucasica 
septentrio-oriental is 

Status: 

lingua exstincta 

Sigla: 

1 —,2 —,3 xhu 

Usus 

Aevum: 

millennium II a.C.n. 

Situs: 

regnum Mitanni Syriae 

Litterae: 


Scriptura: 

cuneiformis 

Receptum de " https://la.wikipedia.org/w/index.php?title=Lingua_Hurrica&oldid=3499944 " 


Novissima mutatio die 18 lanuarii 2020 hora 14:21 facta. 

Nonobstantibus ceteris condicionibus hunc textum tractare licet secundum "Creative Commons Attribution-ShareAlike 
License". Vide modos et condiciones. 





















































